CELEX: 32002R0154
Language: hu
Date: 2002-01-21 00:00:00
Title: A Tanács 154/2002/EK rendelete (2002. január 21.) a vetőmagok piacának közös szervezéséről szóló 2358/71/EGK rendelet módosításáról, valamint a 2002/2003-as és a 2003/2004-es gazdasági évre nyújtott támogatás meghatározásáról

Fontos jogi nyilatkozat

|

32002R0154

Hivatalos Lap L 025 , 29/01/2002 o. 0018 - 0021

		A Tanács 154/2002/EK rendelete(2002. január 21.)a vetőmagok piacának közös szervezéséről szóló 2358/71/EGK rendelet módosításáról, valamint a 2002/2003-as és a 2003/2004-es gazdasági évre nyújtott támogatás meghatározásárólAZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 37. cikkére,tekintettel a Bizottság javaslatára [1],tekintettel az Európai Parlament véleményére [2],tekintettel a Gazdasági és Szociális Bizottság véleményére [3],mivel:(1) A 2358/71/EGK rendelet [4] 3. cikke (2) bekezdése előírja, hogy a támogatás összegét többek között a Közösségben elvárt termelési mennyiség és az értékesíthető mennyiség közötti egyensúly biztosítása iránti szükséglet figyelembevételével kell rögzíteni. Az 1994/1995-ös gazdasági év termésének betakarítása óta a vetőmagok termelése és kivitele folyamatosan nő; ezen kívül a közösségi vetőmagkészletek olyan szintet értek el, ami hatást gyakorolhat a vetőmagok piacának egyensúlyára.(2) Emiatt indokolt egy stabilizáló mechanizmus bevezetése a vetőmagtermésre a rizsvetőmagok kivételével, amelyek esetében már létezik ilyen mechanizmus. A rizsvetőmagokon kívüli vetőmagok stabilizáló mechanizmusának meg kell határoznia egy közeli referenciaidőszak során meghatározott reprezentatív átlagmennyiség alapján megállapított támogatásra jogosító maximális mennyiséget és egy sávot is a vetőmagtermelésre jellemző ciklikus ingadozások figyelembevétele céljából. Meg kell határozni azokat a feltételeket is, amelyek lehetővé teszik az életképes kistermelő-ágazatok megőrzését egy minimális mennyiség garantálása által azon tagállamok számára, ahol a vetőmagtermelés alacsony, vagy nem létezik.(3) A 2358/71/EGK rendelet melléklete a Lolium perenne L. erősen ellenálló késői vagy középkésői fajtáira, új és egyéb fajtáira és a gyengén ellenálló középkésői, középkorai és korai fajtáira vonatkozik. Mivel e fajták külső piaci árai többé nem indokolják ezt a megkülönböztetést, ezért a Lolium perenne L. különböző fajtacsoportjai közötti megkülönböztetést meg kell szüntetni és egységes támogatási szintet kell rögzíteni.(4) A közösségi piac helyzete és kilátásai alapján a termelők számára nem biztosított a 2358/71/EGK rendelet mellékletében felsorolt, a 2002/2003-as és a 2003/2004-es gazdasági év során eladásra kerülő vetőmagok megfelelő áron történő értékesítése. E vetőmagok esetében termelési támogatást kell folyósítani.(5) A 2358/71/EGK rendelet 3. cikke (2) bekezdése előírja, hogy a támogatás rögzítésekor figyelembe kell venni egyrészről a közösségi termelés és a felvevőpiac közötti egyensúly biztosítását, másrészről e termékek árát a külső piacokon.(6) E követelmények alkalmazása a 2002/2003-as és a 2003/2004-es gazdasági év során alkalmazandó támogatásnak a mellékletben meghatározott szinten történő rögzítését eredményezi.(7) Az e rendelet végrehajtásához szükséges intézkedéseket a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozattal [5] összhangban kell elfogadni,ELFOGADTA EZT A RENDELETET:1. cikkA 2358/71/EGK rendelet a következőképpen módosul:1. A 3. cikk (4a) bekezdése helyébe a következő rendelkezés lép:"(4a) A vetőmag azon maximális mennyiségét, amelyre a Közösségben támogatás fizetendő, az 5. cikkben említett eljárással összhangban kell rögzíteni. Ezt a mennyiséget kell felosztani a termelést folytató tagállamok között.A vetőmagok – a rizsen kívül – támogatásra jogosult mennyiségének azonosnak kell lennie a tagállamokra vonatkozó azon mennyiségekkel, amelyek az 1996/1997–2000/2001-es gazdasági évek esetében figyelembe vett betakarított mennyiségek 5 %-kal megnövelt átlagának alapján kerültek meghatározásra.Amennyiben valamely tagállam esetében a második albekezdés alapján meghatározott mennyiség nem haladja meg a 800 tonnát, akkor további 300 tonnányi mennyiséget kell biztosítani e tagállamnak.Ha a vetőmag esetében – a rizsvetőmag kivételével – a termelő tagállamokban támogatással rendelkező összes mennyiség meghaladja a Közösség számára megállapított maximális mennyiséget, akkor – a tagállamok által ki nem használt mennyiségeket figyelembe véve – a következő évi támogatást az érintett tagállamokban a nemzeti túltermelés arányában csökkenteni kell. Ez esetben a Bizottságnak kell meghatároznia az egyes tagállamok esetében alkalmazandó csökkentési százalékarányt."2. A 10. cikket el kell hagyni.3. A 11. cikk helyébe a következő rendelkezés lép:"11. cikk(1) A Bizottságot a Vetőmagpiaci Irányítóbizottság segíti (a továbbiakban: a bizottság).(2) Amennyiben e bekezdésre történik hivatkozás, akkor az 1999/468/EK határozat 4. és 7. cikkét kell alkalmazni.Az 1999/468/EK határozat 4. cikke (3) bekezdésében meghatározott időszakot egy hónapban kell megállapítani.(3) A bizottság eljárási szabályzatot fogad el."2. cikkA 2002/2003-as és a 2003/2004-es gazdasági év esetében a vetőmagágazatban a 2358/71/EGK rendelet 3. cikkében előírtak szerint nyújtott támogatásnak a mellékletben meghatározott támogatásnak kell lennie.3. cikkEz a rendelet az Európai Közösségek Hivatalos Lapjában való kihirdetését követő harmadik napon lép hatályba.Ezt a rendeletet 2002. július 1-jétől kell alkalmazni.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben, 2002. január 21-én.a Tanács részérőlaz elnökM. Arias Cañete[1] HL C 213. E, 2001.7.31., 249. o.[2] A 2001. december 11-i vélemény (a Hivatalos Lapban még nem tették közzé).[3] HL C 311., 2001.11.7., 30. o.[4] HL L 246., 1971.11.5., 1. o. A legutóbb a 2371/2000/EK rendelettel (HL L 275., 2000.10.23., 1. o.) módosított rendelet.[5] HL L 184., 1999.7.17., 23. o.--------------------------------------------------MELLÉKLETA 2002/2003-as és a 2003/2004-es gazdasági évA Közösségben alkalmazandó támogatás(EUR/100 kg) |KN-kód | Leírás | A támogatás összege |2002/2003. | 2003/2004. |1.CERES10019010 | Triticum spelta L. | 14,37 | 14,37 |10061010 | Oryza sativa L. | | || –Hosszúszemű fajták, amelyek szemhosszúsága meghaladja a 6 millimétert, és amelyek szemeinek hosszúság/szélesség aránya nagyobb vagy egyenlő 3-mal | 17,27 | 17,27 || –Egyéb fajták, amelyek szemhosszúsága meghaladja, egyenlő vagy nem haladja meg a 6 millimétert, és amelyek szemeinek hosszúság/szélesség aránya kisebb 3-nál | 14,85 | 14,85 |2.OLEAGINAEex12040010 | Linum usitatissimum L. (rostlen) | 28,38 | 28,38 |ex12040010 | Linum usitatissimum L. (olajlen) | 22,46 | 22,46 |ex12079910 | Cannabis sativa L.(0,2 % alatti THC tartalmú fajták) | 20,53 | 20,53 |3.GRAMINEAEex12092910 | Agrostis canina L. | 75,95 | 75,95 |ex12092910 | Agrostis gigantea Roth. | 75,95 | 75,95 |ex12092910 | Agrostis stolonifera L. | 75,95 | 75,95 |ex12092910 | Agrostis capillaris L. | 75,95 | 75,95 |ex12092980 | Arrhenatherum elatius (L.) P Beauv. ex J. S. és K. B. Presl. | 67,14 | 67,14 |ex12092910 | Dactylis glomerata L. | 52,77 | 52,77 |ex12092380 | Festuca arundinacea Schreb. | 58,93 | 58,93 |ex12092380 | Festuca ovina L. | 43,59 | 43,59 |12092311 | Festuca pratensis Huds. | 43,59 | 43,59 |12092315 | Festuca rubra L. | 36,83 | 36,83 |ex12092980 | Festulolium | 32,36 | 32,36 |12092510 | Lolium multiflorum Lam. | 21,13 | 21,13 |12092590 | Lolium perenne L. | 30,99 | 30,99 |ex12092980 | Lolium x boucheanum Kunth | 21,13 | 21,13 |ex12092980 | Phleum Bertolinii (DC) | 50,96 | 50,96 |12092600 | Phleum pratense L. | 83,56 | 83,56 |ex12092980 | Poa nemoralis L. | 38,88 | 38,88 |12092400 | Poa pratensis L. | 38,52 | 38,52 |ex12092910 | Poa palustris és Poa trivialis L. | 38,88 | 38,88 |4.LEGUMINOSAEex12092980 | Hedysarum coronarium L. | 36,47 | 36,47 |ex12092980 | Medicago lupulina L. | 31,88 | 31,88 |ex12092100 | Medicago sativa L.(ökotípusok) | 22,10 | 22,10 |ex12092100 | Medicago sativa L.(fajták) | 36,59 | 36,59 |ex12092980 | Onobrichis viciifolia Scop. | 20,04 | 20,04 |ex07131010 | Pisum sativum L. (partim) (takarmányborsó) | 0 | 0 |ex12092280 | Trifolium alexandrinum L. | 45,76 | 45,76 |ex12092280 | Trifolium hybridum L. | 45,89 | 45,89 |ex12092280 | Trifolium incarnatum L. | 45,76 | 45,76 |12092210 | Trifolium pratense L. | 53,49 | 53,49 |ex12092280 | Trifolium repens L. | 75,11 | 75,11 |ex12092280 | Trifolium repens L. var. Giganteum | 70,76 | 70,76 |ex12092280 | Trifolium resupinatum L. | 45,76 | 45,76 |ex07135010 | Vicia faba L. (partim) (lóbab) | 0 | 0 |ex12092910 | Vicia sativa L. | 30,67 | 30,67 |ex12092910 | Vicia villosa Roth. | 24,03 | 24,03 |--------------------------------------------------